
[image: image1.png]



Parlamentul  României

Camera  Deputaţilor
Comisia pentru muncă şi protecţie socială
         Comisia pentru sănătate şi familie       

         Bucureşti, nr.27/549/25.11.2010                       Bucureşti, nr.28/ 308/25.11.2010  

RAPORT  COMUN

asupra proiectului de Lege pentru modificarea şi completarea Legii nr.95/2006 privind reforma în domeniul sănătăţii  
        (PL-x 426/2010)

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie au fost sesizate, prin adresa nr. PL-x426 din 1 septembrie 2010, cu dezbaterea pe fond, a proiectului de Lege pentru modificarea şi completarea Legii nr.95/2006 privind reforma în domeniul sănătăţii.
Proiectul de lege a fost adoptat de Senat în condiţiile articolului 75 alineatul (2) teza a III-a din Constituţia României, republicată.
La întocmirea prezentului raport comun, Comisia pentru muncă şi protecţie socială şi Comisia pentru sănătate şi familie au avut în vedere: 

· avizul negativ al Consiliului Legislativ (nr.208/09.03.2010)

· avizul negativ al Comisiei juridice, de disciplină şi imunităţi (nr.31/426/22. 09. 2010)

· punctul de vedere negativ al Guvernului (nr.1303/18.05.2010)

· punctul de vedere negativ al Ministerului Sănătăţii (nr.71198/22.11.2010).

Proiectul de lege are ca obiect de reglementare modificarea regimului incompatibilităţilor, stabilite prin Legea nr.95/2006 privind reforma în domeniul sănătăţii, pentru managerul general din cadrul serviciilor de ambulanţă judeţene şi al municipiului Bucureşti.
Membrii Comisiei pentru muncă şi protecţie socială au dezbătut proiectul de lege în şedinţa din 9 noiembrie 2010 şi au hotărât, cu unanimitate de voturi, respingerea  acestuia. La lucrările Comisiei pentru muncă şi protecţie socială au fost prezenţi 21 deputaţi din totalul de 22 membri. La dezbateri a participat, în conformitate cu prevederile art.55 din Regulamentul Camerei Deputaţilor, domnul Cristian Anton Irimie, Secretar de Stat şi doamna Corina Raicu, consilier -  Ministerul Sănătăţii.

Membrii Comisiei pentru sănătate şi familie au dezbătut proiectul de lege în şedinţa din 23 noiembrie 2010 şi au hotărât, cu 11 voturi pentru şi 1 abţinere, respingerea acestuia. La lucrările Comisiei pentru sănătate şi familie au fost prezenţi 17 deputaţi din totalul de 18 membri ai acesteia. La dezbateri au participat, în conformitate cu prevederile art.55 din Regulamentul Camerei Deputaţilor, domnul Raed Arafat – Subsecretar de Stat în Ministerul Sănătăţii. 

Membrii Comisiei pentru muncă şi protecţie socială şi ai Comisiei pentru sănătate şi familie propun plenului Camerei Deputaţilor respingerea proiectului de Lege pentru modificarea şi completarea Legii nr.95/2006 privind reforma în domeniul sănătăţii (PL-x 426/2010), întrucât dispoziţiile privind regimul incompatibilităţilor sunt prevăzute deja în Legea nr.95/2006 privind reforma în domeniul sănătăţii, la art.111 alin.(15), introduse prin Legea nr.91/2010.
Proiectul de lege face parte din categoria legilor organice, conform prevederilor articolului 73 alineatul (3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,                                   PREŞEDINTE,

      VICTOR PAUL DOBRE                        RODICA NASSAR             
  SECRETAR,



    SECRETAR,
   ADRIAN SOLOMON                                   ION BURNEI                                   

Întocmit,

Expert Decebal Stănescu

Consilier Livia Spînu
Consultant Cristina Bologan

